

**Concursul Național“Stelele Ştiinţei”, Galaţi,**

**ediţia a VI a, 31 martie-1 aprilie 2017**

Vă invităm să participaţi la **Concursul Naţional “Stelele Ştiinţei” cu participare internațională,**  care va avea loc la Galaţi, în **31 martie-1 aprilie 2017.**

**Scopul** declarat al concursului este acela de a promova bunele practici în predarea ştiinţelor în şcolile din Romania. Activitatea este destinată elevilor şi profesorilor din învăţământul preuniversitar preocupaţi de studiul experimental al fizicii, chimiei, biologiei și informaticii. Secţiunile concursului sunt:

1. *”Descopăr, deci exist”*– lucrări de cercetare ştiinţifică realizate de elevi pe teme interdisciplinare pentru clasele IX-XII
2. *“Micul cercetător”* - secţiune destinată elevilor claselor I – V
3. *Experimente interdisciplinare* pentru clasele VI-VIII
4. *Spot publicitar-* concurs de spoturi publicitare/video cu tema ”Aventura cunoașterii” pentru clasele I-XII
5. *Robotică-*  proiecte/lucrări practice care se pot realiza utilizând platforma Arduino sau platforma Lego Mindstorms, pentru clasele IX-XII

***“Science Fair”- ul*** *este**organizat în cadrul reţelei educationale* ***“Hands-on Science – România”,*** *coordonată de**Center for Science Education and Training – CSET (*[*http://education.inflpr.ro*](http://education.inflpr.ro)*). Activităţile de la sectiunea “Micul cercetător” se desfăşoară în cadrul proiectului “Formarea şi perfecţionarea cadrelor didactice din învăţămantul preuniversitar pentru predarea ştiinţelor – Descoperă!”, proiect cofinanţat de Fondul Social European prin Programul Operational Sectorial Dezvoltarea Resurselor Umane (http://education.inflpr.ro/ro/Descopera.htm).*

**Informatii privind participarea la concurs**:

* Concursul national cu participare internațională **“Stelele Științei”**este **organizat** de **Colegiul Naţional “Al. I. Cuza” şi Şcoala Gimnazială Nr. 28, Galați, în parteneriat cu Institutul Naţional pentru Fizica Laserilor, Plasmei şi Radiaţiei prin *Center for Science Education and Training* și *Inspectoratul Școlar Județean Galați*** și este finanțat de **Primăria Municipiului Galați**.
* Ediția a V-a a Concursului Național “Stelele Ştiinţei”, a fost în calendarul **CAEN 2016, domeniul A12 / poz 4** și la această ediție au participat **peste 400 de elevi din 15 județe, 3 lectori din 3 țări**. Pentru actuala ediție a fost depus formularul pentru înscrierea în **CAEN**.
* **Participarea în cadrul concursului poate fi DIRECTĂ sau INDIRECTĂ**.
* **Lucrarea** constă într-un experiment propus şi realizat de elevi împreună cu profesorul coordonator. Lucrarea va fi realizată de maxim 2-3 elevi. Deoarece concursul are un caracter interdisciplinar, pot fi propuse experimente de fizică, chimie, biologie sau integrate. Pentru prezentarea lucrării se va întocmi referatul corespunzător şi eventual o prezentare PowerPoint.
* **Ȋnscrierea lucrării se va face până la data de 1.03.2017,** pentru **participarea directă** șipână la data de 1**5.03.2017** pentru **participarea indirectă.** Pentru **participarea directă** se va trimite fişa de înscriere (anexa 1) şi referatul lucrării (anexa 2), iar pentru **participarea indirectă,** experimentul filmat împreună cu fişa de înscriere (anexa 1) şi referatul lucrării (anexa 2), la adresa de e-mail [stelele\_stiintei\_galati@yahoo.com](mailto:stelele_stiintei_galati@yahoo.com), **specificând la subiectul mesajului secţiunea din concurs**. *Vă rugăm să respectaţi formatul solicitat, în caz contrar lucrările vor fi respinse*. Participanţii care au nevoie de cazare, masă vor specifica acest lucru în fişa de înscriere.Vezi regulamentul concursului.
* **Selecţia lucrărilor** se va realiza de către un grup de profesori de ştiinţe și de informatică nominalizat de inspectorii de specialitate din ISJ Galaţi, **în perioada 5.03-15.03.2017**. *Criteriile de selecție vor avea în vedere respectarea formatului lucrării, a termenului limită, adaptarea gradului de dificultate al lucrării la nivelul de vârstă al elevilor, originalitate în materialele utilizate şi modul de abordare al fenomenelor.*
* **Lista lucrărilor selectate se va afişa pe data de 20.03.2017** **pe site-ul** concursul-stelele-stiintei.wikispaces.com, http://concursul-stelele-stiintei.weebly.com/.
* La finalul concursului se vor acorda premii, menţiuni și premii speciale. Se pot acorda premii și mențiuni speciale de către societăţi ştiinţifice de specialitate, facultăţi de profil ştiinţific etc. **Criteriile de evaluare ale lucrărilor vor fi afişate în preziua concursului.**
* Profesorii și elevii pot participa la cea de-a VIII-a ediţie a **Conferinţei** „**Science in school”** organizată cu prilejul concursului „Stelele Ştiinţei” care va avea loc în data de **31 martie 2017** dimineață, iar după amiază la atelierele de lucru organizate pe teme de știință. La aceste activități vor ține prelegeri și sesiuni de lucru, invitați din țară și din străinătate. Concursul propriu-zis va avea loc în data de **1 aprilie 2017**.
* Programul de desfășurare a celor două zile de concurs, precum și lista invitaților va fi afișată cel târziu la data de **24 martie 2017** la adresa concursul-stelele-stiintei.wikispaces.com, sau http://concursul-stelele-stiintei.weebly.com/.
* Evaluarea experimentelor prezentate se va face de către un juriu, format din profesori cu specializare: fizică, chimie, biologie, informatică**.**
* Puteți afla informații despre edițiile anterioare la adresa: <http://concursul-stelele-stiintei.wikispaces.com/Invitatie>, <http://concursul-stelele-stiintei.weebly.com/>, https://www.facebook.com/SteleleStiintei/

**Dacă doriți să participați vă rugăm să vă anunțați participarea prin semnarea acordului de parteneriat atașat,** pe care să-l scanați și să-l trimiteți la adresa de email [grigoremagdalena@yahoo.com](mailto:grigoremagdalena@yahoo.com), **până la data de 1 martie 2017**,  urmând ca originalul să fie trimis prin poștă sau curier **până la data de 20 martie 2017**,  spre completarea școlilor organizatoare, la adresa de corespondență **Colegiul Național ”Al.I.Cuza”, Galați, Str. Saturn nr. 26, cod 800325**. Acordul de parteneriat va fi  trimis în **4 exemplare originale**într-un plic format A4, care să conțină un alt plic autoadresat şi timbrat cu un timbru de minim 3 RON. După semnarea acordului de parteneriat de către toți organizatorii, acesta va fi returnat școlii colaboratoare în maximum 60 de zile. Școlile cu participare indirectă vor primi acordul de parteneriat semnat, împreună cu diplomele de participare și diplomele de premii sau de participare.

**Pentru informații suplimentare și confirmări, vă rugăm să ne contactați** la adresa de e-mail [stelele\_stiintei\_galati@yahoo.com](mailto:stelele_stiintei_galati@yahoo.com) sau la nr. de telefon **0745314656. Persoană de contact: prof. Magdalena Grigore**

Director,

prof. Iulia-Maria Chirnoagă